Þúsundir kvenna mótmæltu kynferðisofbeldi á þjóðarleikvanginum í höfuðborg Chile , Santiago , nýverið . Textinn sem konurnar sungu : „ Sökin er ekki mín , ekki hvar ég var né heldur hvernig ég var klædd [...] Þú ert nauðgarinn ! “ Svipað og konur hafa gert út um allan heim undanfarnar vikur . Mótmælin í Chile brutust fyrst út um miðjan október vegna hækkunar á lestarfargjöldum en þau hafa stigmagnast síðan . Ekki hafa verið jafn mikil og víðtæk mótmæli í landinu síðan í lok valdatíðar einræðisherrans Augusto Pinochet fyrir tæpum 30 árum . Yfir 3.500 konur voru drepnar í kynbundnum ofbeldisverkum í rómönsku Ameríku í fyrra .